**José Andrés Guardado Hernández**, nado en Guadalaxara (Xalisco) o 28 de setembro de 1986, é un futbolista mexicano. Xoga de centrocampista pola esquerda e o seu equipo actual é o Real Betis Balompié.

Traxectoria
-----------

### Atlas de Guadalajara

Con só 7 anos de idade, Andrés Guardado instalouse nas ringleiras de *Académicos*, nas categorías inferiores do club Atlas de Guadalajara, onde foi ascendendo de divisións até chegar á Primeira División de México.

A regra posta pola *Femexfut* (Federación Mexicana de Fútbol) de aliñar a menores de 20 anos e 10 meses durante 765 minutos durante o torneo, deulle a oportunidade de ser debutado polo nese tempo técnico do Atlas, Daniel Guzmán Castañeda; nun partido contra o Pachuca CF o 20 de agosto de 2005. Adquiriu un posto de titular tres xornadas despois, que xa non deixaría durante 24 partidos consecutivos, nos cales só foi substituído en dúas ocasións. Logrou o seu primeiro gol no máximo circuíto no Estadio Universitario de Nuevo León, contra Tigres de la UANL o 15 de outubro de 2005.

Rapidamente comezou a destacar, e xa sendo un dos xogadores máis queridos pola bancada, existiron algunhas ofertas de clubs europeos. O mes de agosto de 2006, pouco despois do Mundial de 2006, o Real Madrid CF solicitou á directiva do Atlas os servizos do xogador, para reforzar ao seu equipo filial, o Castilla. A oferta do conxunto español era levarse o xogador a préstamo por arredor de 200.000 euros. A directiva *vermellonegra* rexeitou a oferta, alegando que o xogador só sairía do club en venda definitiva, e a isto continuaron algúns ofrecementos de equipos italianos, españois e portugueses.

Un dos seus partidos máis recordados foi durante o Torneo Apertura 2006, enfrontándose ao América no Estadio Jalisco, partido no que marcou dous goles, ambos tirando de media distancia, que lle deron ao seu equipo unha vitoria de 2-0.

O seu último partido cos *raposos* do Atlas xogouno nun amigábel de despedida fronte ao club arxentino CA San Lorenzo, partido no que Andrés xogou só 15 minutos, como solicitara o seu novo club. Ao rematar o primeiro tempo, a directiva vermellonegra entregou ao *Rapaz marabilla* o trofeo de *Mérito Deportivo do Club Deportivo Atlas*, máximo galardón do Atlas para un atlista.

Andrés Guardado xogou 64 partidos co Atlas de Guadalajara na Primeira División de México, nos que anotou un total de 6 goles.

### Deportivo da Coruña

Despois dunha oferta do club holandés PSV Eindhoven, que consistía en mercar o 75% da carta do xogador e pagar unha taxa de transferencia de 4,5 millóns de euros; o 10 de xullo de 2007, cando se realizaba a Copa América 2007, e case se aseguraba o traspaso de Guardado ao equipo holandés, o Atlas chegou sorprendentemente a un acordo polo traspaso do xogador ao Deportivo da Coruña, por unha suma oficial de 7 millóns de euros, (5,25 millóns de euros polo 75% da carta do xogador, e un pago posterior de 1,75 millóns a pagar a prazos polo 25% restante), firmando un contrato de 5 anos co club galego. Xa en Galicia, foi presentado ante case 4.000 afeccionados deportivistas no estadio municipal de Riazor, o 24 de xullo de 2007.

Guardado utiliza o dorsal co número 18, que tamén utiliza normalmente na selección mexicana.

O primeiro gol do *principiño* co Deportivo chegou na terceira xornada do campionato español, o 16 de setembro de 2007, enfrontándose ao Real Betis. Aproveitándose dunha indecisión da defensa do Betis, nun saque de banda para abrir o marcador, ao máis puro estilo de "patada de Karate", como el o definiría posteriormente nunha entrevista, e ao final ser o tanto que lle daba ao *Dépor* o seu primeiro triunfo da temporada.

O 2 de febreiro de 2008, nun partido contra o Betis, Guardado sufriu unha rotura fibrilar no bíceps da perna dereita, razón pola cal tivo que abandonar o terreo de xogo aos 12 minutos de iniciarse o partido. Esa lesión déixao fóra dos terreos de xogo durante 6 semanas, reaparecendo no partido contra o Real Madrid, entrando en substitución no minuto 80 por Ángel Lafita. Dúas xornadas despois da súa reaparición e pouco despois de xogar un partido amigábel coa súa selección en Londres, sufriu unha nova rotura fibrilar que o deixa sen actividade durante o resto da temporada. Isto levou a que Miguel Ángel Lotina, adestrador do Deportivo, criticara ao corpo técnico da selección mexicana por poñer a Andrés a xogar os 90 minutos do partido.

Ao longo da temporada, e a pesar da mala primeira metade do campionato que o equipo galego sufriu, Andrés Guardado foi un dos xogadores máis destacados do club, sendo xa un dos xogadores máis queridos pola bancada deportivista.

O 27 de novembro de 2008 Guardado marcou o seu primeiro gol na Copa da UEFA, nun partido da fase de grupos entre o Deportivo e o Feyenoord Rotterdam, facéndose presente no marcador no minuto 55. Ese encontro rematou con vitoria branquiazul (3–0).

### Valencia

O 28 de maio de 2012, Guardado firmou un contrato por catro anos co Valencia CF.

Selección nacional
------------------

Guardado foi internacional coa Selección de fútbol de México en 29 ocasións. Foi convocado por Ricardo Lavolpe de xeito regular desde un partido amigable contra Hungría o 14 de decembro de 2005, onde debutou entrando ao campo ao minuto 69 por José Antonio Olvera. O seu primeiro gol co *Tricolor* fíxoo nun partido amigable contra Venezuela, o 28 de febreiro de 2007.

Gardado marcou un total de 7 goles coa súa selección.

#### Copa Mundial de Fútbol de 2006

Formou parte dos 23 xogadores da selección mexicana que viaxaron á Copa Mundial de Fútbol de 2006 en Alemaña, onde participou co número 18.

Aínda que foi considerado por FIFA como un dos candidatos a ser o mellor futbolista novo da competencia, non viu actividade durante a primeira rolda. Xogou como titular no partido contra Arxentina nos oitavos de final, e pesar dunha actuación sobresaliente, tivo que saír de cambio por lesión aos 66 minutos xogo, cando o marcador atopábase empatado 1-1. México acabou perdendo o partido por un marcador de 2-1 en tempo extra.

### Copa de Ouro da CONCACAF 2007

En xuño de 2007, tras consolidarse como titular coa súa selección en partidos amigables, foi convocado polo seleccionador mexicano Hugo Sánchez para xogar a Copa de Ouro. Ingresou como titular en todos os partidos, e na final contra os Estados Unidos, anotou o gol que poría en vantaxe a México no minuto 43. Sorpresivamente, o equipo das *barras e as estrelas* remontou o marcador no segundo tempo, e cun tanto de Landon Donovan ao 66, e Benny Feilhaber ao 73, proclamouse campión do torneo. Esta derrota, ademais do mal desempeño que tivo a selección ao longo do torneo, provocaron unha dura crítica sobre o director técnico Hugo Sánchez.

### Copa América 2007

O seu primeiro partido como titular foi contra Chile, partido que México empatou 0-0. Cabe sinalar que non xogou os primeiros dous partidos que México disputou nese torneo, debido á lesión sufrida na final de Cópaa Ouro.

Xa en cuartos de final, ante Paraguai, provocou o penalti do 5-0; o partido terminaría cun 6-0 a favor de México, vitoria que o situou en semifinais. Con todo, a pesar do bo desempeño que tivo durante o torneo, México foi vencido en semifinais por Arxentina por un marcador de 3-0.

Tres días despois, no partido polo terceiro lugar contra Uruguai, Gardado entrou ao campo ao minuto 64 substituíndo a Fausto Pinto; 12 minutos despois, marca o seu primeiro e único gol no torneo, cun potente tiro de media distancia que entra de *campanazo*. O seu tanto foi o 3-1 definitivo que lle deu a México o terceiro lugar do certame.

### Estatísticas

#### Selección de fútbol de México

| Campionato | Ano | Participacións | Goles |
| --- | --- | --- | --- |
| Copa Mundial de Fútbol | 2006 | 1 | 0 |
| Copa de Ouro | 2007 | 6 | 1 |
| Copa América | 2007 | 4 | 1 |
| Eliminatorias Copa Mundial de Fútbol | 2008 | 7 | 3 |
| Amigables | 2005/2008 | 20 | 2 |

### Participacións en Copas Internacionais

| Torneo | Ano | Sede | Resultado | PX | Goles |
| --- | --- | --- | --- | --- | --- |
| Copa Mundial de Fútbol | 2006 | Alemaña | 8° de final | 1 | 0 |
|
| Copa de Ouro | 2008 | Estados Unidos | 2° lugar | 6 | 1 |
|
| Copa América | 2007 | Venezuela | 3° lugar | 2 | 1 |
|
| Copa Intertoto da UEFA | 2008 | Europa | **campión** | 2 | 0 |
|
| Copa Mundial de Fútbol | 2010 | Suráfrica | 8° de final | 3 | 0 |

Estatísticas
------------

| Club | Tempada | Liga | Copa do Rei | Comp. Europea | Total |
| --- | --- | --- | --- | --- | --- |
| Part. | Goles | Part. | Goles | Part. | Goles | Part. | Goles |
| **Valencia** | 2012–13 | 19 | 0 | – | – | – | – | 19 | 0 |
| **Deportivo da Coruña** | 2011–12 | 33 | 11 | 0 | 0 | – | – | 33 | 11 |
| 2010–11 | 20 | 2 | 0 | 0 | – | – | 20 | 2 |
| 2009–10 | 26 | 3 | 1 | 1 | – | – | 27 | 4 |
| 2008–09 | 29 | 2 | 1 | 0 | 6 | 1 | 36 | 3 |
| 2007–08 | 26 | 5 | 1 | 0 | - | - | 27 | 5 |
| **Atlas de Guadalajara** | 2006–2007 | 38 | 5 | – | – | – | – | 38 | 5 |
| 2005–2006 | 26 | 1 | – | – | – | – | 26 | 1 |

Palmarés
--------

Deportivo
* **Copa Intertoto (1):** 2008
* **Segunda División (1):** 2011/12

PSV
* **Eredivisie (2):** 2014/15, 2015/16.
* **Johan Cruyff Shield (2):** 2015, 2016.

Betis
* **Copa do Rei (1):** 2021/22.

Selección mexicana
* **Copa Ouro da CONCACAF (3):** 2011, 2015, 2019.
* **Copa da CONCACAF (1):** 2015.

Individual
* Mellor novato da Primeira División de México: 2005

Notas
-----

1. ↑  ""Comunicado Oficial"". Arquivado dende o orixinal o 30 de maio de 2012. Consultado o 29 de maio de 2012.

Véxase tamén
------------

### Ligazóns externas

* Sitio oficial do xogador
* Biografía de Andrés Guardado
* Fotos, vídeos e novas de Andrés Guardado

| * v
* c
* e
Deportivo da Coruña – Tempada 2011–12 |
| --- |
| *Campión de Segunda División – 9.º ascenso a Primeira División* |
| 
* 1 Aranzubia
* 2 Manuel Pablo
* 3 Morel
* 5 Zé Castro
* 6 Aythami
* 7 Saúl
* 8 Lassad
* 9 Xisco
* 11 Riki
* 12 Borja
* 13 Lux
* 14 Pablo Álvarez
* 15 Laure
* 16 Bruno Gama
* 17 Ayoze
* 18 Guardado
* 19 Colotto
* 20 Jesús Vázquez
* 21 Valerón
* 22 Salomão
* 23 Bodipo
* 24 Bergantiños
* 26 Marc Martínez
* 27 Rochela
* 28 Juan Domínguez
* 29 Juan Carlos
* 30 Uxío
* 33 Seoane
* Adestrador: Oltra

 |

| * v
* c
* e
Selección de México - Mundial de 2014 |
| --- |
| 
* 1 Corona
* 2 Rodríguez
* 3 Salcido
* 4 Márquez (c)
* 5 Reyes
* 6 Herrera
* 7 Layún
* 8 Fabián
* 9 Jiménez
* 10 Dos Santos
* 11 Pulido
* 12 Talavera
* 13 Ochoa
* 14 Hernández
* 15 Moreno
* 16 Ponce
* 17 Brizuela
* 18 Guardado
* 19 Peralta
* 20 Aquino
* 21 Peña
* 22 Aguilar
* 23 Vázquez
* Adestrador: Miguel Herrera

 | México |

| * v
* c
* e
Selección de México - Mundial de 2018 |
| --- |
| 
* 1 Jo. Corona
* 2 Ayala
* 3 Salcedo
* 4 Márquez (c)
* 5 Gutiérrez
* 6 J. Dos Santos
* 7 Layún
* 8 Fabián
* 9 Jiménez
* 10 Dos Santos
* 11 Vela
* 12 Talavera
* 13 Ochoa
* 14 Hernández
* 15 Moreno
* 16 Herrera
* 17 Je. Corona
* 18 Guardado
* 19 Peralta
* 20 Aquino
* 21 Álvarez
* 22 Lozano
* 23 Gallardo
* Adestrador: Osorio

 | México |

|  |  |
| --- | --- |
| Control de autoridades | 
* Wd: Q19364
* WorldCat
* VIAF: 257426047
* BRE: 5321581
* FAST: 1925702
* LCCN: n2012050534
* As: 16233
* BDFutbol: 4149
* FIFA: 251352
* FootballDatabase: 14401
* NFT: 13043
* SoccerBase: 43835
* Soccerway: 425
* Transfermarkt: 20506
* UEFA: 250067766
* Worldfootball: andres-guardado

 |